DeBrăila: Campanie PNL în școli și grădinițe din Brăila, cu siglă și sloganuri electorale/ Șeful ISJ Brăila și un adjunct, candidați pe listele liberalilor
PNL își face campanie electroală în școli și grădinițe din Brăila, cu siglă și sloganuri electorale, transmite publicația locală DeBrăila.
Șeful Inspectoratului Școlar Județean și un adjunct al instituției sunt candidați pe listele liberalilor și se află în subordinea politică a celui care și-a făcut campanie în instituțiile de învățământ, Alexandru Popa, care vizează șefia Consiliului Județean Brăila.
Două clipuri electorale ale deputatului Alexandru Popa, care este și șeful PNL Brăila, au fost filmate în unități de învățământ din comuna unde tatăl politicianului este primar de mai multe mandate, mai transmite DeBrăila. În filmulețele cu sigla PNL și sloganul de campanie al candidatului Popa apar elevi, dar și un cadru didactic.
Cătălin Canciu, șeful IȘJ Brăila, este membru PNL și subaltern politic al lui Popa, dar și candidat la Primăria Brăila. Practic, cei doi candidează în tandem la alegerile locale pentru cele mai importante funcții din administrația publică locală.
Clipurile electorale au fost publicate pe rețelele de socializare pe 29 aprilie și 30 aprilie. Pe 26 aprilie, Biroul Electoral Județean admisese candidatura lui Popa pentru funcția de președinte al Consiliului Județean.
- Citește articolul integral pe DeBrăila.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank